Prandi
Prandi (ajalooliselt ka Kardina) on küla Järva maakonnas Järva vallas. Enne Eesti omavalitsuste haldusreformi 2017. aastal kuulus küla Koigi valda. Külas paikneb Prandi Allikajärv, millest saab alguse Prandi jõgi. Küla lähistel asetseb Neeva-Prandi soo. Külas on asunud Prandi mõis. Prandis tegutseb MTÜ Prandi küla ja allikad, mis korraldab külaelu. Küla valiti 2008. aastal Järvamaa aasta külaks. Prandi valiti 2011. aastal Eesti aasta külaks.